Návrh Všeobecne záväzného nariadenia č. 1/2014 o niektorých podmienkach držania psov na území  Obce Bukovina

	Obecné zastupiteľstvo Obce Bukovina na základe ustanovení zákona č. 282/2002 Z. z., ktorým sa upravujú niektoré podmienky držania psov v znení neskorších predpisov a v súlade s § 6 ods. 1  zákona č. 369/1990 Zb. o obecnom zriadení v znení neskorších predpisov, sa uznieslo na:

Všeobecne záväznom nariadení č. 1/2014 o niektorých podmienkach držania psov na území Obce Bukovina (ďalej aj „VZN“)

§ 1
Účel úpravy

Všeobecne záväzné nariadenie upravuje niektoré podmienky držania psov na území Obce Bukovina podľa platnej legislatívy.

§ 2
Evidencia psov

Evidenciu psov v zmysle príslušného zákona vedie Obec Bukovina..

§ 3
Náhradná známka

V prípade odcudzenia, zničenia, alebo straty známky, Obec Bukovina, vydá držiteľovi psa náhradnú známku za úhradu 2 Eurá.

§ 4
Vodenie psov

Za psa vždy zodpovedá držiteľ psa, alebo osoba, ktorá psa vedie alebo nad psom vykonáva dohľad.
Vodiť psa je možné len v súlade s príslušným zákonom a týmto VZN.
Vodiť psa na miestach so zákazom voľného pohybu psov, možno len na vôdzke.
Zakazuje sa voľný pohyb psov:
a) v priestoroch cintorína vymedzeného oplotením,
b) v priestoroch obecného úradu.
c) v priestoroch obce

§ 5
Znečisťovanie verejných priestranstiev

Ak pes znečistí verejné priestranstvo výkalmi, je ten, kto psa vedie, povinný výkaly bezprostredne odstrániť.

§ 6
Kontrolná činnosť

Kontrolu dodržiavania tohto všeobecne záväzného nariadenia je oprávnený vykonávať orgán Policajného zboru SR.

§ 7
Priestupky a sankcie

1.	Priestupku sa dopustí ten, kto poruší príslušné ustanovenia zákona č. 282/2002 
	            Z.z.
2.	Priestupky podľa zákona č. 282/2002 Z. z., ktorým sa upravujú niektoré  
	           podmienky držania psov v znení neskorších predpisov, prejednáva Obec Bukovina  
	           a orgán Policajného zboru SR.
3.	Za takýto priestupok môže byť uložená sankcia určená zákonom.	
4.	 Na priestupky a ich prejednávanie sa vzťahuje všeobecný predpis o priestupkoch.

§ 8
Spoločné a záverečné ustanovenia

1. Tento Návrh VZN bol schválený na zasadnutí Obecného zastupiteľstva obce Bukovina, dňa 07.07.2014 uznesením č. 2-04072014
2. Toto VZN nadobúda účinnosť dňom............

V Bukovine, dňa 07.07.2014

JUDr. Pavol Debnár 
                                                                                                                     starosta obce